જીલ્લામાં રવિવારનાં સવારથી આજ સવાર સુધી ૨ થી ૫ ઈંચ જેટલો વરસાદ ખાબકી જતા જુનાગઢ નજીકનો બાદલ પુર ગામનો ઓઝત-૨ ડેમનાં ૩ દરવાજા બે ફુટ ગત રાત્રીનાં ખોલવામાં આવ્યા હતા અને નીચાણવાળા ૧૮ ગામોને એલર્ટ કરવામાં આવ્યા હતા તે માળીયા હાટીનાનો ભાખરવડી ડેમ ૬ ઈંચ ઓવરફલો થયો હતો જ્યારે ઓઝત વીયર ડેમનાં સાત દરવાજા ખોલવામાં આવ્યા હતા અને ઓઝત નદીમાં ભારે પુરની સ્થિતી સર્જાય હતી તથા કણજા, અખા, ટીકર, પાદરડી અને પીપલાણા ગામને સાવચેત કરતા લોકોની નીંદર ઉડી જવા પામી હતી.